Source: http://docplayer.hu/2302589-Versenyszabalyzat-europai-versenyek-ironman-ironman-70-3-5i50-tm.html
Timestamp: 2018-07-18 22:48:37
Document Index: 616622

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Pf. 236']

VERSENYSZABÁLYZAT. Európai versenyek. IRONMAN IRONMAN i50 Tm - PDF
VERSENYSZABÁLYZAT. Európai versenyek. IRONMAN IRONMAN i50 Tm
Download "VERSENYSZABÁLYZAT. Európai versenyek. IRONMAN IRONMAN 70.3 5i50 Tm"
1 VERSENYSZABÁLYZAT Európai versenyek IRONMAN IRONMAN i50 Tm
2 Az IRONMAN úszásból, kerékpározásból és futásból álló egyéni sport. A távok versenyszámonként különböznek. IRONMAN (hosszú táv): IRONMAN 70.3: Az 5i50 verseny távjai: 3,8 km úszás, 180km kerékpározás, 42,195km futás 1, 9km úszás, 90km kerékpározás, 21,1km futás 1,5km úszás, 40km kerékpár és 10km futás. Mind a három szakaszt folyamatosan, egy nap alatt kell teljesíteni. A szintidőt - szakaszonként és a célbeérést tekintve- a Versenykiírásban határozzák meg minden egyes verseny előtt. Az IRONMAN Európa-bajnokság vagy az IRONMAN 70.3 Európa-bajnokság versenyének győztese a Nyílt IRONMAN Európa-bajnok, illetve Nyílt IRONMAN 70.3 Európa-bajnok címet nyeri el, nemzetiségére való tekintet nélkül. A rangsorolás, illetve pénzdíj kiosztása szempontjából mindegy, hogy a versenyző európai-e vagy sem. Ezeknek a szabályoknak az alkalmazása az engedélyezett (licensszel rendelkező) európai IRONMAN és 5i50 versenyekre vonatkozik. 1. Alapszabályok 1. Az alábbi szabályok a verseny tisztaságát, gördülékenységét biztosítják és meghatározóak a versenyen való részvétel szempontjából. A versenybírók (zsűri) biztosítják ezeknek a szabályoknak a betartását. A Szervező igazgatása alá tartozó versenybíróságot a versenyen közreműködő versenybírók alkotják. 2. Jelentkezésével a versenyző elfogadja a Versenyszabályzatot (Race Rules), a WTC (World Triathlon Corporation) szabályait és az adott ország nemzeti triatlon szövetségének (azaz a Magyar Triatlon Szövetség) szabályait a fenti sorrendben, az érvényes jogi meghatározásuk alapján. 3. A Részvételi feltételek (Conditions of Participation) elnevezésű nyomtatvány kötelező, személyes aláírásával a versenyző elfogadja a részvételi feltételeket. A rajtcsomag felvételének feltétele az aláírt nyomtatvány. A Versenykiírást (Race Info) és a versenyt megelőző szóbeli technikai értekezleten elhangzott információt figyelembe kell venni és be kell tartani. Ennek a jogi alapnak a célja az azonos és egyenlő sportolás biztosítása. Ezeknek az alapszabályoknak az elfogadása és betartása a fent említett versenyszámok alapkövetelménye.amennyiben ezen a Versenyszabályzat (Race Rules) tekintetében ellentmondás merülne fel, a rangsort tekintve a felsorolási sorrend minősül irányadónak. 4. A korábbi felügyeleti döntések és a rajtuk alapuló versenyről szóló döntések bírósági úton nem támadhatók meg, azaz kizárt a fellebbezés és mindennemű jogorvoslat. 5. A verseny alapelve a tisztességesség és a szabályok betartása. Ezeknek a szabályoknak a megszegése árán szerzett mindennemű előnyszerzés keresése tilos. A versenyzők nem zavarhatják, veszélyeztethetik egymást, továbbá a verseny során mindennemű veszélyeztetés vagy akadályoztatás kizárt. A versenyzőknek udvariasnak kell lenniük a versenytársaikkal, önkéntesekkel, bírákkal, és az elsősegélynyújtó személyzettel szemben. A versenyzők kötelesek betartani a közlekedési szabályokat, a Szervező, a versenybírák és az elsősegélynyújtó személyzet utasításait. A versenyzőknek tisztelniük kell a környezetet és kerülniük kell annak szennyezését. 6. Minden versenyző egészséges és fizikailag edzett állapotban saját felelősségére indul. Doppingolni (nem megengedett teljesítményfokozót használni) tilos. Jelentkezésével minden versenyző elfogadja a versenyre kötelezően vonatkozó doppingellenes szabályokat és előírt vérkép-értékeket. A jelen útmutatót a szervező azon célja alapozza meg, melynek szellemében tiszta, tisztességes és doppingmentes sportolást szándékozik biztosítani. Így csak a fenti követelményeknek megfelelő versenyzők indulhatnak a versenyen és kerülnek az eredménylistára. 7. A szervező fenntartja a verseny lebonyolítását illető Versenyszabályzat tetszés szerinti időbeni megváltoztatásának jogát. Ezek a változások akkor válnak hatályossá, amennyiben a versenyzőket írásban vagy a versenyt megelőző eligazításon (technikai értekezleten) tájékoztatják a változást érintő körülményekről. 8. A versenyt megelőző technikai értekezleten való részvétel kötelező. 1.
3 2. Biztonsági előírások 1. Minden versenyző felelős felszerelése tökéletes állapotáért és nem veszélyeztetheti sem versenytársait, sem az önkéntes segítőket, sem a nézőket felszerelésével, az nem lehet sem ön- sem közveszélyes. 2. Amennyiben a versenyző felszerelése nem felel meg az előző pontban vagy a Versenykiírásban megfogalmazott követelményeknek vagy azzá válik, a versenyző nem indulhat a versenyen, vagy a versenybírók kizárják. 3. Ha a versenyző megszegi az 1. alapszabályban és a jelen Versenyszabályzatban megfogalmazottakat a verseny során, akkor azonnal meg kell szüntetnie a tiltott felszerelés vagy beállítás használatát a bírák vagy a versenyigazgatóság felhívása értelmében. Ellenkező esetben a versenyzőt a versenybírók (zsűri) kizárják a versenyből. 4. Tilos bármely telekommunikációs vagy szórakoztató eszközként besorolható felszerelés bárminemű viselésével (mobiltelefon, telefon, ipod, MP3-lejátszó, fényképező, videó-felvevő stb.) versenyezni attól függetlenül, hogy a versenyző használja-e ezeket a tárgyakat. Amennyiben a versenyző megszegi ezt a szabályt, a versenybíróság kizárja a versenyből. A szabályszegés megállapításakor, a hivatalos versenypályán tartózkodó versenybíró azonnal kizárhatja a versenyzőt. 5. Tilos a versenypályára üvegpalackot vinni. 3. Depózás / öltözési szabályok 1. Csak a versenybe benevezett akkreditált versenyzők, önkéntes segítők és versenyszemélyzet tartózkodhat a depókban. Az edzők, személyes segítők és nézők nem léphetnek be a depóba területére. 2. Öltözködni csak a depóban megengedett. 3. A neoprént csak a depóban kijelölt helyen szabad levenni (öltözősátorban, bicikli mellett). A depón áthaladva a neoprén csak a csípőig nyitható (zipzározható) ki. 4. A depóban kerékpározni tilos. 5. A depóban a kerékpárt csak tolni szabad. Ezért a versenyző csak a depó kijáratánál feltüntetett jelzést követően (Mount vonal) szállhat föl a kerékpárra. A 12. alapján ennek a szabálynak a megszegése sárgalappal büntetendő. 6. A kerékpárszakasz végén a versenyzőnek a feltüntetett jelzés (Dismount line) és a depó előtt le kell szállnia a kerékpárról. Ellenkező esetben a szabályszegés a 12. szabály alapján sárgalappal büntetendő. A Versenykiírástól függ, hogy a versenyző a kerékpárját önkéntes segítőnek adja-e át vagy köteles-e azt saját maga elhelyezni. (ld. Versenykiírás). 7. A kerékpározás és a futás során a felső ruházat viselése kötelező. A meztelen felsőtesttel történő versenyzés kizárást eredményez. 4. A versenyző beazonosíthatósága 1. Minden versenyző a verseny előtt, alatt és után beazonosítható kell, hogy legyen a hivatalos versenyterületeken, azaz az alább felsorolt területeken: depó, versenyzői frissítő zóna, célterületi frissítő (Athletes Garden). 2. A Szervező a meghívóban vagy a Versenykiírásban (Race Info) vagy a technikai értekezleten határozza meg a versenyzők beazonosíthatóságának módját (pl. karkötő, időmérő chip viselése a hivatalos versenyterületre való belépéskor stb.) Ennek a szabálynak a megszegése eltiltással vagy versenyből való kizárással járhat függetlenül attól, hogy a szabály megszegésének pontos pillanata mikor következett be. 2.
4 3. Az úszás alatt a rajtszám viselése tilos. A szabály megszegése a 12. értelmében sárgalappal jár. A kerékpárszakasz alatt a rajtszámot hátul kell viselni, a futás alatt pedig elöl és mindig jól láthatónak kell lennie, összehajtani, letakarni tilos. Rajtszámtartó öv használata megengedett. A Versenykiírás (Race Info) tartalmazza az adott versenyre vonatkozó szabályt a fejvédőn és a kerékpáron feltüntetendő rajtszám elhelyezéséről. 5. Úszás 1. Úszószemüveg vagy úszómaszk viselése javasolt, de nem kötelező. 2. A Szervező által kiadott úszósapka viselése kötelező. 3. A neoprén használata 24,5 C hőmérséklet alatti vízben megengedett, 16 Celsius alatt pedig kötelező. A Szervező fenntartja magának azt a jogot, hogy akár az egyes korosztályokban, akár az összesben az éghajlati viszonyok függvényében döntsön a neoprénhasználatról. A részleteket a versenyt megelőző technikai értekezleten jelentik be. Amennyiben a neoprén használata nem megengedett, csak a WTC által jóváhagyott úszóruhák viselete megengedett (Lásd érvényes WTC fürdőruhák listája). Egynél több úszóruha viselése tilos (nem megengedett). Ennek a szabálynak a megszegése a versenyből való kizárással jár. 4. Uszonyok, úszó ellenállások, búvárpipa és egyéb úszóeszközök használata tilos. A 12. értelmében ennek a szabálynak a megszegése a versenyből való kizárással jár. 5. Az úszás alatt tilos a zokni és a kesztyű viselése. A 12. értelmében ennek a szabálynak a megszegése sárgalappal jár. 6. Az úszás alatt rajtszámot viselni tilos. A rajtszámnak a kerékpáron vagy az úszó- kerékpáros depós táskában kell maradnia a depó területén. Ennek a szabálynak a megszegése a 12. szabálypont alapján a sárgalappal jár. 7. Csak a versenyigazgatóság és a mentő csoportok és a médiatársaságok hivatalos csónakjai (Vöröskereszt, Vízi mentők, stb.) tartózkodhatnak az úszópályán. Egyéni kísérés sem egyéni úszóval sem csónakkal nem megengedett. Ennek a szabálynak a megszegése kizárással jár. 8. Az úszás rajtja előtt minden versenyzőnek be kell lépnie a rajtzóna területére. A részletek a Versenykiírásban (Race Info) szerepelnek. 9. Az úszás rajtja a Versenykiírásban (Race Info) leírtak alapján történik. Minden versenyzőnek a hivatalos rajtvonal mögé kell állnia. 10. A versenyt önként feladó vagy a versenyzésből kizárt versenyzőnek azonnal értesítenie kell a legközelebbi versenybírót és jelentkeznie kell a következő depóban. 6. Kerékpár 1. Minden versenyző köteles szakszerűen hitelesített fejvédőjét bemutatni. Kizárólag hitelesített keményborítású, ép fejvédő használata megengedett. A fejvédőnek az alábbi szabványok egyikének kell megfelelnie: az Európai Unióban az EN 1078 szabványnak vagy CPSC, SNELL KOVFS (Svédország), GS (TÜV-Rheinland, Németország), továbbá ANSI (USA) előírásoknak. A fejvédőt a kerékpárral együtt az úszás kerékpár depótáskában kell elhelyezni. 2. A fejvédő viselése a kerékpárpálya teljes hosszában kötelező. Ezzel együtt értendő a bekapcsolt állszíj a kerékpár leakasztásának pillanatától egészen a kerékpározást követően a kerékpár depóban történő leadásáig. Ennek a szabálynak a megszegése kizárással jár. 3.
5 3. A kerékpár csak és kizárólag emberi izomerővel működtethető. Tandemek és fekvőbiciklik használata nem megengedett (kivételt képeznek ez alól a szabály alól a látássérült versenyzők). Az újítások és szokatlan kiegészítők használatának engedélyezéséről a Szervező dönt. A kerékpáron kiegészítő szélterelők, telikerekek és beépítések nem megengedettek. Kivételt képeznek a hátsó kerekek. Az első keréknek kötelezően kell, hogy küllőket tartalmazzon (hagyományos gyártású vagy műanyag anyagból készült karbonszálas küllők). A kormány kiegészítőinek beállítása baleset esetén sem okozhat sérülést. Minden kerékpáron kell, hogy legyen első és hátsó fék. A fékkaroknak hátrafelé kell állniuk. Szerszámok és tartalék alkatrészek szállítása megengedett. Csak a gyártó szerelési utasításai szerint felszerelt, a versenyző felé mutató (marok) kormányváltó használata engedélyezett. Mindezeknek az alkatrészeknek eredeti, változatlan, azaz gyári állapotban kell lenniük. 4. Mindig kötelező a jobbra tartás. Előzni csak balról szabad (Kivételt képez az úthiba esete). Az előzés esetén kívül az úttest bal oldalának igénybevétele büntetendő, blokkolásnak számít és figyelmeztetéssel jár (Lásd pont). Az előzés csak a bal oldalon megengedett. Jobb oldalról történő előzés kizárással jár. A jobb oldali sávban való haladás előzési művelet nélkül blokkolásként figyelmeztetéssel büntetendő ( Az előzés csak a jobb oldalon megengedett. Bal oldalról történő előzés kizárással jár. ) 5. Bolyozni tilos. A két kerékpáros közötti legkisebb távolság 10 méter lehet, az elöl haladó kerékpáros hátsó kerekétől a hátul haladó versenyző első kerekéig számítva. Az előzést 30 másodpercen belül be kell fejezni. Az előzési művelet során legalább két (2m) méteres oldaltávolságot kell tartani. A leelőzött kerékpárosnak ugyancsak le kell maradnia a minimum távolságra. A bolyozási szabály az alábbi helyzetekben van felfüggesztve: - Meredek hegymenetnél - Éles kanyarban - Frissítőállomásoknál 6. Szabályszegés esetén a versenybírók időbüntetést szabhatnak. - IRONMAN (teljes / hosszú távon) 6 perc - IRONMAN 70.3 esetében: 4 perc - 5i50: 2 perc Az időbüntetés a legközelebbi büntető fülkében töltendő. A versenyző (saját felelőssége) köteles a legközelebbi büntetőterületnél megállni. Ha a versenyző nem áll meg a büntetőterületnél, kizárják a versenyből. A kizárás vagy időbüntetés a verseny után fényképes / videós bizonyíték alapján is kiszabható. Ebben az esetben a büntetőidő az időeredményhez adódik hozzá. 7. A versenyzőknek a KRESZ (közlekedésrendészeti szabályok) betartása kötelező. Ha a rendőrség a KRESZ megszegését jelenti, azt az egyéb szabálysértéshez hasonlóan kezelik és időbüntetést von maga után (az összidő hozzáadásával). Súlyos esetekben ezen szabálysértések akár kizáráshoz is vezethetnek. 8. A versenyt magától feladó vagy a versenyzésből kizárt versenyzőnek azonnal értesítenie kell a legközelebbi versenybírót és jelentkeznie kell a következő depóban. 4.
6 7. Futás 1. Futó, gyalogló és kúszó mozgáson kívül más haladási forma nem megengedett. Kivételt képeznek ez alól a szabály alól a Szervező engedélyével jóváhagyott mozgásformák a testi fogyatékkal versenyzők esetében. 2. A versenyt önként feladó vagy a versenyzésből kiállított versenyzőnek azonnal értesítenie kell a legközelebbi versenybírót és jelentkeznie kell a következő (legközelebbi) depóban. 8. Nem megengedett segítség 1. Harmadik féltől való segítség elfogadása nem megengedett, hacsak a Versenykiírásban (Race Info) másképp nem szerepel. A versenyző köteles mindennemű külső segítséget és kíséretet visszautasítani. A versenyző nem fogadhat el semmilyen kísérő vagy iramdiktáló segítséget. A versenybírók vagy a versenyigazgatóság kérésére a versenyző köteles a szabálytalanságot azonnal megszüntetni. Ellenkező esetben a versenyzőt a versenybizottság kizárhatja a versenyből. 2. Kivételt képez a vészhelyzet (egészség- ill. életveszély) vagy a Szervező által kijelölt személyzet segítségének elfogadása. 3. A versenyzők csak a hivatalos frissítőállomást követő 50 méteren túl kijelölt helyen kaphatnak egyéni frissítést. Ezt személyes segítő nyújthatja át. A futópályán csak 50 méterrel a hivatalos frissítőállomás után, az arra kijelölt helyen kaphat a versenyző egyéni frissítést. 4. A Szervező nem vállal semmiféle felelősséget az egyéni frissítés átadásáért. 5. A verseny idején mozgó kerékpárjavító szolgáltatás biztosított lesz a pályán. A kerékpárszerviz csak műszaki hibák esetén vehető igénybe saját felelősségre anélkül, hogy a versenyzőnek jogi követelése lenne a kerékpárjavítással kapcsolatban. A kerékpárszerviz belső gumit nem biztosít. 9. Segítés (Coaching) 1. A segítés meghatározása alapján a versenyző vokális úton való utasítását vagy buzdítását jelenti. A segítés az alábbi megkötésekkel megengedett: - Elektronikus vagy erősítő eszközök használata tilos. - Mindennemű kísérés, ahol a kísérő a versenyzővel együtt vagy mellette elhaladva mozog (járművön, kerékpáron, görkorcsolyán, futva stb.) TILOS. Ide értendő a versenyző mögötti kísérés járművön vagy gyalog. 2. A segítés csak a versenypálya széléről megengedett. A kísérő nem léphet a hivatalos versenypályára és nem haladhat a versenyzővel együtt. 3. Ha a versenyző egyéni frissítést kap a kijelölt helyen, a kísérő (coach) (bármely önkéntes segítő) néhány lépést megtehet a versenyzővel. 4. A kerékpár és a futópályán az első szabálysértést sárgalappal büntetik, ismételt szabályszegés esetén piroslap jár. 10. Szintidők / Egészségvédelem / Versenypálya A versenyzőnek az egyes szakaszokat és az egész versenyt adott időn belül kell megtennie. Az aktuális szintidők és a verseny zárása a Versenykiírásban (Race Info) van szabályozva. Az a versenyző, aki nem tudja az adott szintidőkön belül befejezni a szakaszokat, köteles kiállni a versenyből. 1. A szintidő lejárta után célba érő versenyzők nem kerülnek fel az eredménylistára. A végső szintidő a Versenykiírásban (Race Info) van meghatározva. 2. A versenyt önként feladó vagy a versenyzésből kiállított versenyzőnek azonnal értesítenie kell a legközelebbi versenybírót és jelentkeznie kell a következő (legközelebbi) depóban. 5.
7 3. Az orvosi személyzetnek teljes körű és végleges joga van a versenyzőt kivenni a versenyből, ha a versenyző élete veszélybe kerül. Az ilyen orvosi értékelésen alapuló döntés a versenyző azonnali kizárását vonja maga után. 4. A hivatalos pálya elhagyása kizárással járhat. Ha a pálya elhagyása nem a versenyző hibájából ered, akkor a verseny az adott ponttól folytatható. 5. A rangsort a célvonal átlépésének sorrendje határozza meg. Ez mind az abszolút, mind a korcsoportok rangsorolásának meghatározására is vonatkozik. 11. Környezetvédelem A versenyzőknek tiszteletben kell tartaniuk a környezetvédelmi szempontokat és a lehetőségeiknek mértékében óvniuk kell a természetet. A versenyzők a környezetet sem viselkedésükkel sem a versenyen való részvételükkel nem terhelhetik. Szemetet (géltubusok, üres flakonok stb.) kizárólag a kerékpárpálya és futópálya mellett kijelölt területen, a frissítőállomásoknál lehet eldobni. Ennek a szabálynak a megszegése kizárással jár. Kizárólag a kerékpár- és a futópályán elhelyezett WC fülkék (mellékhelyiségek) használhatóak. Ennek a szabálynak a megszegése a 12. szabály alapján sárgalap felmutatásával jár. 12. Büntető és fegyelmi eljárás 1. A versenybíróság a versenyigazgató irányításával kijelölt versenybírókból áll. A versenybíróság biztosítja, hogy a verseny a Versenykiírásban (Race Rules) meghatározott módon folyjon. A versenybíróságnak joga van a Versenyszabályzatban (Race Rules) meghatározott módon büntető és fegyelmező lépéseket tenni. 2. A versenybíróság döntése a 13. értelmében óvható. 3. Ennek a Versenyszabályzatnak (Race Rules) a megszegése, valamint a tisztességes viselkedés szabályának megszegése, melyek ennek a versenynek az alapját képezik, - fegyelmi eljáráshoz vezethet. 4. Figyelmeztetés adható a. ha a szabályok alapvető megszegésének indítéka az időnyerés b. azon szabályoknak a megsértése esetén?, amelyeknek a célja az előnyszerzés kizárása, de csak abban az esetben, ha a nyert előnnyel nem éltek, illetve az korrigálható. A második sárgalapos figyelmeztetés automatikus időbüntetéssel jár. 5. Az időbüntetést minden estében a Versenyszabályzatban (Race Rules) meghatározott módon kell megszabni. A második időbüntetés automatikus kizárással jár. Időbüntetést kell kiróni azon szabálysértésekre is, amelyek nem korrigálhatóak a 4. pontnak megfelelően. Ezekben az esetekben az időbüntetést a versenyző összidejéhez kell hozzáadni. A 6. értelmében kivételt képez a bolyozásért járó időbüntetés. 6. A kizárás és időbüntetés a verseny után is kiszabható a versenyigazgatóságon keresztül, ha a versenybírók (jury) vagy a rendőrség jelenti ezeket a tényeket az intézkedés igazolásához. Többek között a súlyosan sportszerűtlen viselkedés, sértés, bántalmazás és egyéb akadályozás kizárásra ad okot. Ugyanakkor ez a felsorolás nem teljes. 7. A versenybírók fekete-, sárga- vagy piros lapot mutathatnak fel 6.
8 Sárgalap Figyelmeztetés (Pl. vizelés a versenypályán vagy a depóban, a mobil WC-k mellett, kompressziós harisnya viselése az úszás alatt, blokkolás, kísérés) Feketelap Bolyozásért járó időbüntetés - IRONMAN (hosszú táv): 6 perc - IRONMAN 70.3: 4 perc - 5i50: 2 perc Piroslap Azonnali kizárás (Pl. súlyos sportszerűtlen viselkedés, szemetelés a kijelölt helyen kívül, kommunikációs vagy szórakoztató eszköz használata) Az alábbiak érvényesek az egész versenyre: a harmadik lap felmutatása után- a lap színétől függetlenül, valamint az alábbi lapösszetételeket követően azonnali kizárás jár - sárga- sárga - sárga fekete - fekete - sárga Szóbeli figyelmeztetés bármikor adható. Időbüntetés / kizárás fényképes vagy videós bizonyíték alapján a verseny után is adható. 8. Figyelmeztető / büntető eljárás A versenybíró határozottan felhívja a versenyző figyelmét és a szabálysértésnek megfelelő színű büntetőlapot (piros, fekete, sárga) felmutatja. Attól függetlenül, hogy a versenyző milyen színű lapot kap a kerékpárpályán, a következő büntetősátorig el kell mennie. Ha a versenyző sárgalapot kap, (= figyelmeztetés kisebb szabálytalanságért, lásd szabálypontja), a rajtszámot P betűvel jelöli meg a büntetősátornál közreműködő bíró. A versenyzőnek a bírónál jelentkeznie kell és csak ezek után folytathatja a versenyt. Amennyiben a versenyző feketelapot kap (= csak bolyozásért), akkor egy stopperórát kap a büntetősátornál közreműködő pályabírótól. Az órát elindítják, majd 6 perc múlva (a büntetési idő 4 perc az IRONMAN 70.3 versenyen, 2 perc az 5i50 számokban) be kell mutatnia a versenybírónak. A rajtszámot / jellel (ferde vonallal) jelölik meg. A versenyzőnek jelentkeznie kell a versenybírónál és csak ezek után folytathatja a versenyt. Ha a versenyzőnek a WC-t használnia kell a büntetési idő alatt, akkor az órát leállítják a WC használat idejére, majd visszatérése után folytatódik a büntetőidő mérése. Ha a versenyző piroslapot kap, a büntetősátornál dolgozó versenybíró a rajtszámot kereszttel jelöli meg. A versenyzőt olyan módon zárják ki a versenyből, hogy értesítik a hivatalos időmérőket és depóban működő büntetőhelyet. A kizárást a versenybíró jegyzi fel és a versenyző írja alá. A versenyző ekkor ki van zárva és abba kell hagynia a versenyt. Ha a versenyző második sárgalapot kap, akkor 6 perc büntetési időt kell töltenie a legközelebbi büntetősátorban (4 percet az IRONMAN 70.3 versenyszámban, 2 percet az 5i50 versenyeken). A büntetősátorban dolgozó pályabírótól a versenyző kap egy stopperórát, amit elindítanak, és 6 perc múlva (4 perc múlva az IRONMAN 70.3 versenyen, 2 perc múlva az 5i50 versenyeken) a versenyzőnek az órát a versenybírónak kell mutatnia. A rajtszámot egy újabb P betűvel látják el. A versenyzőnek a versenybírónál kell jelentkeznie, mielőtt folytatja a versenyt. 7.
9 Ha a versenyzőnek használnia kell a WC-t, a büntetőidő mérését leállítják, majd a versenyző visszatérését követően folytatják. Ha a versenyző második feketelapot kap, a büntetősátorban dolgozó versenybíró kereszttel (x) jelöli meg a versenyző rajtszámát. A versenyzőt olyan módon zárják ki a versenyből, hogy értesítik a hivatalos időmérőket és depóban működő büntetőhelyet. A kizárást a versenybíró jegyzi fel és a versenyző írja alá. A versenyző ekkor ki van zárva és abba kell hagynia a versenyt. A versenyző köteles a legközelebbi büntetősátornál jelentkezni. Ha nem áll meg a legközelebbi büntetősátornál, akkor kizárják. A kizárással járó büntetés a verseny után is kiróható. 11. Ha a versenyző a futópályán kap sárgalapot, a pályabíró megkéri, hogy teljesen álljon le, tájékoztatja a versenyzőt a megszegett szabályról és P betűvel jelöli meg a rajtszámát, majd a versenyző folytathatja a versenyt. Ha a versenyző másodszor is kap sárgalapot a futópályán, akkor 6 perces büntetőidőt (az IRONMAN 70.3-es versenyen 4 percet, az 5i50 távon pedig 2 percet) adnak hozzá az összidejéhez. 12. Minden a versenyen kapott büntetést (piros-, sárga-, feketelap) legkésőbb a verseny lezárását követő egy órán belül közzéteszik a depóban található hirdetőtáblán. 13. Eljárás óvás esetén 1. A büntetéssel sújtott személyeknek joguk van óvást benyújtani. Kizárással, azonnali kizárással és a hivatalos versenyeredményekkel szemben is lehet óvást benyújtani. Óvás csak a versenybírók általi szabálysértés esetében nyújtható be, de a versenybíróság bizottságának (Jury /Referees) döntései nem vonhatók kétségbe. 2. Az óvást magyar, német vagy angol nyelven kell benyújtani és meg kell indokolni 50 euró (készpénz) befizetése ellenében. Az óvás határideje, időpontja és helyszíne a Versenykiírásban (Race Info) található minden egyes versenytávra vonatkozóan. Az óvási díjat az óvás elfogadása után visszafizetik. 3. A végső versenyeredmények és az óvást érintő szabály meghatározása a versenybíró feladata a verseny befejeztével. Az óvási idő és helyszín, az adott Versenykiírásban (Race Info) szerepel minden távra vonatkozóan. Az óvó bizottság az alábbi személyekből áll: - a versenyigazgató vagy általa személyesen megnevezett és kijelölt helyettese. - A verseny főbírója vagy általa személyesen megnevezett és kijelölt helyettes személy. - bírói végzettséggel rendelkező személy. 4. A fellebbező bizottság meghallgatása során az érintett személyeknek elegendő idejük lesz nézőpontjuk ismertetésére. Ha szükséges és helyénvaló, tanúkat is meghallgatnak. A bemutatott állítások / nyilatkozatok és dokumentumok alapján a fellebbező bizottság újra szavaz (titkosan), majd az abszolút többségi szavazatok alapján dönt. Az érintetteket azonnal tájékoztatják a döntésről. 5. A fellebbező bizottság határozza meg a végső versenyeredményeket, amelyek véglegesítése a doppingellenőrzés jegyzőkönyvétől függ. A versenyre vonatkozó döntés végleges. A döntés törvényes úton nem fellebbezhető, azaz bírósági úton nem támadható meg. 14. Dopping A Versenyszabályzat (Race Rules) 5. 1 alfejezetének értelmében a dopping használata minden versenyen tilos. Egyéb iránt a jelentkezési lap feltételei érvényesek. A dopping kizárást von maga után. 8.
10 IRONMAN European Headquarters Xdream Sports & Events GmbH Steinheimer Vorstadt D Hanau-Steinheim Phone: +49 (0) Fax: +49 (0) Web:
I. Debrecen Airport Run 2017 versenyszabályzat/ házszabályzat
1 I. Debrecen Airport Run 2017 versenyszabályzat/ házszabályzat Tartalomjegyzék: Előszó 1. Alapszabály 2. Biztonsági előírások a rendezvény ideje alatt 3. Nevezés 4. Versenyzők beazonosítása 5. Futással
MAGYAR TRIATLON SZÖVETSÉG VERSENYSZABÁLYZAT 2012 SZERKESZTETTE: CSŐGÖR PÉTER MTSZ Titkárság Cím: 7100 Szekszárd, Keselyűsi út 3. Levélcím: 7100 Szekszárd, Pf. 236. Telefon/Fax: 74 / 510 844 E-mail: triatlon@triatlon.hu
IRONMAN VERSENYSZABÁLYZAT 2016
VERSENYSZABÁLYZAT 2016 IRONMAN VERSENYSZABÁLYZAT 2016 A 2016. ÉVI VERSENYSZABÁLYZAT TARTALOMJEGYZÉKE I. Bevezető a versenyszabályzathoz II. A sportolók viselkedése III. Büntetések IV. Viselkedés az úszás